
ZWEI ALTE SCHWANKE. 

l. 

DAS HEISSE EISEN. 
Ein wip sprach wider ir man 
'daz ich din künde ie gewaii, 
des wil ich immer wesen vrd. 
got hat dich gezieret so 

an schcene unde an frümckheit, 5 

und hat so gar an dich geleit 
swaz einem manne wol gezimt, 
daz mir diu sorge den lip niml 
die ich din vor andern wiben hau. 
waerc din muot nü so getan 10 

daz du mich gewis Ixtest 
daz du iht anderr wibe haltest, 
daz wolde ich immer möre 
gedienen also sere 

daz du des selbe jaehest 1 5 

so du die wärheit saehest 
daz nie dehein wip ir man 
von herzen alsd liep gewan.' 
er sprach ' vil liebiu minne min, 
ich gere deheines wibes wan din. 20 

du bist mir lieber denne liep. 
ich si ein ungetriuwer diep, 
hab ich deheine niwan dich. 
so dir got, niht enzihe mich 

A die Wiener pergamenthandschrift 2705. — C die Heidelberger per- 
gamenthandschrift 341. — D die ffiern-r pergamenthandschrift 2S5. 
Überschrift Ditz ist ein mere gut genve Wie ein wip daz heize ysen 
trvc C, Nu seebt mit weihen fugen Zway daz haiz eisen tragen D. 
t. zu ir CD. 2. ie chaude D. 6. und fehlt A. 7. eim schon 
man zimt D. 8. benimt C. 1Ü. m. also g. D. 11. mir D. 

m. des g. t. C. 12. anderre A. andrew w. iht D. 14. Dinen 
D. 15. des fehlt D. selben C. 17. kein — iren CD. 19. 
liebe Tran' J). 20. ichn ger C. keines wibes C, kainer D. den C. 
22. ungemer C, offener D. 23. han C. kain D, deheinen C. 

wan CD. 24. got Ion n. zihe D. 

daz ich solhes ibt tuo : 25 

da bist du mir ze liep zuo. 

ich bin dir gerne bereit 

aller der gewisheit 

der du an mich geruochest, 

daz du wol versuochest 30 

daz ich dinen lieben lip 

minnen wil für elliu wip.' 

si sprach 'unde tuost du daz, 

so wart nie dehein man baz 

gehandelt von sinem wibe 35 

denne du von minem libe 

gehandelt immer werden muost, 

ob du mir ein gerihte tuost 

des ich dich wil bewisen. 

trag mir daz heize isen 40 

als lieb ich dir ze friunde si: 

da wil ich rehte kennen bi 

weihe liebe du zuo mir hast, 

und ob du äne schulde bestäst. 

des wil ich von dir niht enbern. 45 

und wiidü mich des niht gewern, 

daz ist ein Ewiger häz ; 

so loest duz niwan umbe daz 

daz du minnest andriu wip 

und abtest niht üf minen lip.' 50 

Er sprach 'diu rede ist äne not. 
mir waere lieber der tot 
denn ich erwürbe dinen haz. 
ich tuon vil gerne allez daz 

25. sulcbez C. nicht eotuo D. 26. zu liebe C. 27. breit A. 
29. ruocbest D. 32. alle C. 33. getustu A. 34. kein C, 

aim D. 35. 36 fehlen D. 36. danne C. 37. g. so den w. m. D. 
38. m. gewifsheit t. D. 39. Daz D. 40. trage AC. 41. liebe A, 
recht 1. D. 42. rehte fehlt D. seben C, pesehen D. 44. und 
fehlt A. stast CD. 45. von dir fehlt D. 46. und fehlt A. 

aber du mich es C. 47. ist ymmer mein h. D- 48. tustuz A. 

niht wan C, newr D. 49. ander C. 50. enacht C. 53. danne C. 
54. ich wil t. a. d. D. 

flä mit ich dir gedienen mac. 55 

icbn wil weder naht noch tac 

dir dines willen versagen. 

ich wii daz isen iezuo tragen 

dar umbe daz got bescheine 

daz dich alters eine 60 

mit triuwen minnet min lip 

und anders an dehein wip 

nie gewan deheinen muot.' 

daz isen wart zehant gegluot. 

zwirne steine warn da bereit; 65 

da wart daz isen üf geleit 

daz ez nach sinem rehte lac. 

si sprach ' heb üf unde trac, 

daz ich din triuwe ervar." 

der man neigte sich dar. 70 

da het er einen gefü'egen spän 

vor in den ermel getan ; 

den lie er valien in die hant, 

daz sin daz wip niht bevant. 

dar üf nam er daz isen. 75 

er sprach ' nü sol got wisen, 

daz dir min lip noch min gedanc 

noch nie getet deheinen wanc 

und dir ie was mit triuwen mite.' 

er truog ez me dan sehs schrite. 80 

als schiere daz was getan, 

dö bare er aber sinen spau 

und lie si die hant sehen. 

si sprach ' ich wil dir iemer jehen 



55. ichs peweisen m. D. 56. dir weder C. w. dir nimmer ain 

t. D. 57. dir fehlt CD. dines C, des dein D, dinen .4. niht 
versagen C. 59. Das g. damit b. D. 60. ich D. 6i. lieb 

hau dein 1. D. 62. b. chain ander w. D. 63. Noch n. g. an- 

dern m. D. 65. wurden D. 67. do iz C. 68. hebe C. 

71. do h. A. 72. vor fehlt D. 74. D. ez daz w. C. enph. D. 
76. peweisen D. 77. und m. D. danch C. 78 fehlt D. 

79. was ie C. 80. dane me C. 81. Do daz seh. w. g. C, als 

er d. het g. D. 84. eimer A. 

daz du dich wol behalten hast 85 

und alles valsches äne stäst. 

diu hant ist schoene als ein golt: 

ich wil dir iemer wesen holt.' 

er sprach 'des lone dir got. 

nfi ist min bet und min gebot 90 

daz ouch du mir daz isen tragest. 

ine statte niht daz du mirs versagest ; 

ez muoz hie zehant geschehen: 

ich wil ouch din triuwe sehen.' 

si sprach 'trüt geselle min, 95 

dar zuo wil ich dir ze liep sin, 

dazz iemer kome in dinen gedanc 

daz ich ie getaete deheinen wanc. 

du weist wol wie mir ist, 

daz du mir tusent stunt bist 100 

lieber denne die Stile min.' 

er sprach "lä die rede sin. 

du woldest mich sin niht erlän: 

zwar also wirt ouch dir getan. 

du kaust dich des niht entsagen, 105 

du müezest das isen iezuo tragen.' 

Zehant erz in daz fiwer truoc 
und gluole ez vaste genuoc 
und leit ez da ez ouch i lac. 
er sprach 'nu heb üf und trac HO 

die wile und ez die hitze hat.' 
si sprach 'und ist des dehein rät?' 
'nein es entriuwen,' sprach er, 
'du hebest dich envarüch her; 
du muost ez tragen als ich.' 115 

85. enth. D. bewart C. 87. Dein D. 90. ist daz mein g. D 
91. da auch daz D. treist A. 92. icbn C. ich wen u. D. 

verseist A. 97. daz iemer A. 98i dir ie C. 99. doch wol C. 
101. danoe CD. 103. dune C. 105. dun en k. C. sin CD. 

106. dun en m. C. mäst D. 108. sere g. CD. 109. da ez 

onch im 1. CD. ' HO. an fehlt CD. 111. und fehlt D. 112. s. 
sp. ist iz kein r. C. Sein ist k. r. D. 113. sin A. 114. wer- 
liche CD. 115. vnd m. CD. ouch ich C. 

si sprach 'geselle, so bite ich dich 

einer vil weniger gebe: 

daz diene ich iemer unz ich lebe, 

gewerst du mich der selben bete. 

swaz ich dir liebes ie getete, 120 

des gedenke hie mite 

unde tuo des ich dich bite. 

du weist wol, daz sich ein man 

genuoger dinge enthalten kan : 

er hat starken muot und starken lip; 125 

so si wir swach und broediu wip 

und mii'gen uns niht enthaben so wol. 

die man sint grözer krefte vol : 

des mugen si tuon unde län 

und mugen dem dinge wider stan. 130 

daz wir der krefte niht enhän, 

daz hat got an uns getan. 

des sol uns nieman verdenken, 

ob wir etwenne wenken. 

da von lä mir vor einen man; 135 

wan ich nie deheinen mö gewan 

äne dich: des wil ich gole verjehen. 

daz soltu an dem gerillte sehen.' 

'daz wil ich tuon* sprach er. 

'nü heb dich zuo dem isen her.' 140 

si sprach ' tritt geselle, tuo 

des ich dich bite dar zuo: 

daz gediene ich also 

daz du muost iemer wesen vrö, 

daz duz ie getaete : 145 

so ist ouch iemer statte 

diu herzenliche friuntschaft 



117. vil fehlt D. wenigen CD. 118. gediene C, tun D. die 
weil D. 119. 120 umgestellt C. 121. D. dank mir D. 122. tu 
nu des C. 123. sich fehlt D. 124. genüge C, manig D. 125. das 
zweite starken fehlt D. 126. swacli und fehlt D. 127. enm. 

C. enth. niht A. s6 fehlt D. 130. den dingen I). 131. hau D. 
133. fehlt D, dafür nach 134 vn uns mit sunden senken. 135. vor 
fehlt D. 137. iehen C. 141. nu tu C. 145. du ez AD. 

mit micheler triuweu kraft 

und diu liebe die ich zuo dir hau. 

du hast so wol an mir getan 150 

daz du mir noch zwene vor last. 

sit du wol au mir getan hast, 

nü tuo wol vollen wider mich : 

daz diene ich iemer umbe dich.' 

Er sprach 'daz si getan. 155 

du muost balde zuo dem isen gän.' 
'lieber geselle' sprach siu, 
'ich hän noch guoter pfunde driu 
der du einen pfenniuc niht enweist. 
nü tuoz durch got allermeist 160 

und nim diu selben driu pfunt. 
ob dir ie ze deheiner stunt 
debein liep si von mir geschehen, 
dar an soltil hiute sehen, 

als liep dir diu sele si, 165 

unde lä mir vor noch dri.' 

Er sprach 'die wil ich dir vor lan. 
du hast der rede gnuoc getan: 
gesprichestü tälanc wort me, 
dune tragest mir daz isen e, 170 

zwar ich tuon dir den tot.' 
dö muost si swigen durch not. 
daz isen nam si uf die hant 
und wart also sere verbrant 
daz si schrei mit grözer ungehabc 175 

'owe" mir ist diu hant abe!' 
ein wahs het er gebreitet 
und ein tuoch dar zuo bereitet 

148. inneclilicher C, minnikl. V. trewe C. 150. So liastu wol C. 

so fehlt D. zu mir C. 151. Ob — drey D. 152. tn A. zu 
mir C. 153. So t. D. tun A. oocli wol D. volleu fehlt 

AD. 157. sie -. drie C. 139. einen pf. fehlt D. 160. tu iz AI). 
163. v. m. d. 1. A. 165. libe A. Als rechte lieb ich il. sei D. 

so dir D. 166. mir uzen n. dri C. noch vor A. 169. lalauc 
fehlt D. kein w. CD. 171. deswar C, zwar fehlt D. 173. 

nams C. iu diu h. D. 175. grözer fehlt D. 177 — 184 

fehlen D. 

und wolde si verbinden. 

des bat si in erwinden. 180 

si sprach 'waz hilfet daz bant? 

mir ist diu bant so gar verbrant 

daz si mir du nimmer me 

zu nutze mac werden alsam e.' 

Als er daz hörte unde sach, 185 

uz grdzem zorne er dö sprach 
' hie ist din triuwe worden schin. 
ml solt du des vil gwis sin 
daz mir hiute dehein wfp 

unmserer ist denne din lip; 190 

und allez daz dir leit ist 
daz wil ich tuon nach dirre frist. 
nü hast du üf dich geladen 
beidiu lastcr unde schaden. 

diu wil ich dir helfen meren. 195 

rehte als du dincr 6ren 
unz her hast geschönet, 
als wirt ouch dir gelönet.' 

184. zv fruinen C. mac fehlt A. als C. 185. Do D. 180. gro- 
zem fehlt D. 188. s. oueb des g. s. C. vil fehlt D. 189. lur- 
paz D. 190. unmerre C. 193— 198 fehlen D. 190. als du 

der d. e. C. 198. also AC. w. dir von mir gel. //. 



2. 

DER MÖNCH UND DAS GÄNSLEIN. 

Ich hörte sagen ein maere 

wie ein kloster waere 

rieh unde erbuwen wol, 

als von rehte ein kloster sol. 

ir gaslhus und ir spitäl 5 

D die Würzburger pergamenthandschrift auf der unioersilälsbiblio- 
lliek zu München. — C die Heidelberger pergamenthandschr. 3-11. — 
Überschrift Voo einem closter B. Ditz inere beizzet daz gcnselin 

Vnd sagt von einem munebe vod von einem inagtein C. 1. Ich wil 

eveh s. C. 2. das bie bevor C. 3. schone C. 4. noch von r. C. 

beten niht gesatztiu mal, 

wan ze swelben ziten der man 

geriten ode gegangen kan, 

der vant daz ezzen ie bereit. 

minneclich und unverseit 10 

gap man swaz si mobten hän. 

als sollen noch diu kloester stän. 

ouch hörte ich mere von in sagen, 

ir klöster waer anderslagen 

daz die manche und ir gemach 15 

selten ieman fremeder sach. 

uns seit daz selbe maere 

daz manic münech da waere 

der selten für daz klöster kan. 

Nu was dar inne ein junc man ; 20 

der hete siniu jär vertriben 
daz er dar inne was beliben 
sit daz er war ein kindelin. 
des muost im unerkennic sin 
swaz lebte in dem lande, 25 

wan daz er ors erkande. 
dö kam ez zeinen ziten 
daz der abt solde riten, 
und schaffen umb des kldsters dinc. 
in bat der selbe jungelinc 30 

daz er in fuorte durch daz lant, 

6. das was gesetzet in sulcbe wal C. 7. waii zv B, in C. das 

der C. 8. geode B. 9. d. e. vant C. II. gabeu si im C. 

12. also BC. nach 12 ir spi.<e wart vor niemant verspart Vnd wen 
das tor verslozzen wart So was geboten an den lip Das man keiner 
slacbte wip Imer Heze darin Si salzten nicht wan iren sin Daz sie be- 
hielten ir leben Als iu zv rechte was gegeben C. 13. ich bort 
onch C. 14. Daz ir BC. 15. iren C. 16. zv rechte vremdes 
niemant s. C. 17. uns] vn BC. ich sag ev selbe ein m. C. 
19. nimmer onz C. 20. Da was ouch inne ein junger C. 21. sin 
iar also C. 23. von einem kleinen k. C. 24. unerkennich C, 
uobekant B. 25. nach sage er k. BC. nach 26 das man die 
solde riten BC. 27. daz waz bi d. z. C. 28. D. der apte riten 
solde C. nach 28 Des wolt er nit biten B, vod nicht beliben wolde C. 
29. und wolt schaffen des kl. d. B, Riten vmb sines kl. d. C. 31. 
f. mit im in die 1. C. 

dar umbe, daz im würde erkant 

die site von dem lande, 

des er vil klein erkande. 

der abt der gewerte 35 

den münech des er begerte, 

wan er in einveltigen sach. 

in disem sinne daz geschach: 

er gedähte, wirt im erkant 

beide Hute unde laut, 40 

so mac man im enpfelhen wol 

swes ein man pflegen sol, 

und wirt uns ein vil nützer man. 

alsus fuorle er in von dan. 

sine knehte niht vermiten, 45 

mit ir herren sie dö riten. 

ir pfert giengen schöne enzelt. 

dö sie körnen an daz velt, 

swaz in vihes wider gie, 

der münich nimmer verlie, 50 

er sprach ie 'wie ist daz genant?" 

der abbet der seit imz zehant 

swie sin name solde sin. 

ez wäre rint, schäf oder swin, 

daz tele er im ze rehte kunt. 55 

Dö körnen sie in kurzer stunt 
zeim hove dar sie wollen 
und ouch da bliben sotten, 
dö sie der meier gesach, 
er lief gein in unde sprach 60 

33. die recht C. 34. der er nicht C. 35. der g. B: da g. C. 

36. Des der m. gert C. 37. in einem sinne d. g. C. 38. er ge- 
dacht, vnd wider sich selben sprach C. 39. vnd werdent im die 
recht bek. C. 40. ouch die I. C. 43. uns fehlt C. 44. er iu 
mit im d. C. 45. si sazen uf unde riten C. 46. die kloster levt 
nicht vermiten C. 47. 48 umgestellt C. 48. uf C. 50. des 
nicht v. B. 51. ep fragt wie es wer g. C. 52. daz ez im wurde 
bekant C. 53. oder wie C. 54. weren seh. rinder C. 55. d. 
macht im der apte k. C. 56. si k. zeiner k. st. C. 57. do sie 
bin w. B. zv einem meyer da si w. C. 58. Beliben vnde s. C. 
59. 60. Der meyer des nicht verlie Sinen herren er enphie. 
Z. F. D. A. VIII. 7 

'got wiikommeu, lieber herre min, 

und alle die mit iu hie sin ! ' 

als man in diu ors empfie, 

der abbet unt der münich gie 

zuo einem fiure an ir gemach. 65 

also schiere daz geschach, 

man zöch in abe sä zehant 

ir schuohe unde ir obergewant. 

Nu hete der wirt- ein schoenez wip 
und eine tohter, der lfp 70 

was ze wünsche wol gestalt, 
sie was wol zweinzic jär alt, 
die ouch dort her giengen, 
die herren sie enpßengen. 

der abbet biez sie sitzen nider. 75 

dane wären sie niht wider, 
sie säzeu nider an die stat. 
der münech den abbet aber bat 
daz er in wizzen lieze 

wie diu crftätüre hieze. 80 

dö sprach der abbet zehant 
"diz sint gense genant.' 
dö sprach der münech c cr£de mich, 
so sint die gense siuberlich. 
wie kumt daz wir niht gense hän? 85 

die möhten sich wol begän 
an unser klösterweide.' 
des lachten si dö beide 
des wirtes tohter und sin wip. 
si wundert s£re daz sin lip 90 

was so rehte minneclich 

61. er sprach wilk. h. m. C. 62. m. evh kumen s. C. 63. Srsch B. 
64. m. vnd apte C. 66. bi einer wile das g. C. 67. 68 fehlen C. 
69. D. meyer b. e. w. C. 72. Vod w. achzebeu C. 73. 74 feh- 
len C. 75. apte bat C. 76. secht des w. C 77. s. an der 
selbeo st. C. 78. do den apte b. C. 81. sa zeh. C. 82. das C. 
83. Crede m. sprach d. munch C. über crede mich vergleiche Zeit- 
schrift 2, 191. 7, 562. auch Stricker braucht den avsdruck in einem 
beispiel: bruoder sprach er, crede mich. Scholl 1, 266. 86. nv 
m. si sich C. 90. wunder nam das s. I. C. 91. wer C. 

unt daz er niht verstüende sich 

wie ein wip w£ere genant. 

den abbet vrägten si zebant 

ob der herre sinnic waere. 95 

d6 seite er in diu maere, 

als ir ö habet veromen, 

wie der münieh dar was körnen 

und wier erwahsen waere. 

als dö daz selbe maere 100 

des wirtes tohter bevant, 

dö gedähte si zehant 

'er ist ein so herlich man, 

döst war, ob ichz gefüegen kan, 

ich versuoche ob er diu wip 105 

erkenne, ir namen unde ir lip.' 

der rede si gedagete, 

ir gedanc si niemen sagete 

des si gedabt haete. 

Nu wart ez also sparte HO 

daz die herren slAfen sollen gän. 
nu wolte der meier des niht läh, 
er hiez in betten nach ir site. 
da was ouch sin tohter mite ; 
si schuof daz dem jungen man 115 

wart gebettet wol hin dan 
von den andern verre, 
dar umbe daz der herre 
möhte haben sin gemach, 
nach sinem willen daz geschach. 120 

Dö man die herren geleite, 

92. yerstnnl C. 93. da wip C. 94. apte C. 95. ob er s. C. 
97. Vit rechte wie er dar was bek. C. 99. und fehlt C. 100. 

do ditze s. m. C. 101. becbant C. 103. Si g. ir z. C. 

103. Ditz ist e. seuberlicher in. C. 104. Das ist war C. 105. 

106. 1. v. nocb heint ob sin lip Erkennen kan wie man die wip An 
dem bette handeln sol. Er geviel ir harte wol C. 107. si stille g. C. 
109. 110 fehlen C. 111. Vntz man sl. solde g. C. 112. Der 

«'irt der w. nicht enlan C. 114. do B. 115. disem j. m. B. 

117. V. d. apte v. C. 119. Sinen g. het dester baz C. 120. ge- 
schach daz C. 121. Do sich d. h. do g. C. 

7* 

der wirt hiez gereite 

ailez daz gesinde släfen gän, 

den herren ir gemach län. 

der münech niht släfen mähte; 125 

er het manege ahle, 

wie ieglich dinc waere genant 

daz im des tages wart erkant. 

diu juncfrowe ouch unsläfent lac 

mit gedanken der si pflac, 130 

wie daz würde volbräbt 

des si da vor hete gedäht. 

dö die liute entsliefen über al, 

dö stuont si uf an allen schal 

und sleich zuo sinem bette dar. 135 

als ir der münich wart gewar, 

er sprach zehant 'waz mac daz sin?' 

'ich binz daz junge genselin. 

ich hän vrostes vil erliten : 

herre, ich wolte iuch gerne biten 140 

daz ir hin under liezet mich, 

in der minne, daz ich 

iht ervriese: hie ist ez kalt.' 

dö was der münech als einvalt 

daz er si hin under He. 145 

in der minne daz ergie. 

dö si hin under zuo im kam, 

dö künde dirre junge man 

mit ir lützel noch vil 

daz man da heizzet beltespil. 150 

122. D. w. hiez alda gereitcn C. 123. die levt alle sl. f. C. 

124. Die h. — ban C. 125. mochte C. 126. b. in siner achte C. 
127. ein iesl. C. 128. als iz im was vor gcoant C. 129. oucli 

fehlt C. ungeslafen B. 130. Vil mancher gedanck si do C. 

131. wie ir wille w. C. 132. daz B. als si ir e h. g. C. 133. 
Die ioocfrow sich do stal C. 134. Si kom dar an a. s. C. 135. 
V. giench hin für sin b. d. C. 137. m. hi sin C. 138. si 

sprach BC. 139. h. hie vr. v. gel. C. 140. Vnd wolde evch 

herre g. b. C. 143. erfrur B. is ist h. C, wan hie ist B. 144. 
als fehlt B. 145. si zv im b. u. 1. B. 147. do hin under C, 

dar vnder B. zuo im fehlt C. 149. Weder wenik n. v. C. 150. do B, 

dö künde siz ein wenic baz. 
mit guoter fuoge schuof si daz 
daz er in kurzer stunde 
des selben spils begunde. 

der münech die gans brühte 155 

mit tlize, wan in duhte 
im wa;re wol uud dennoch baz. 
also lange treip er daz 
unz si des tages sich versuch, 
dö stuont si uf unde sprach 160 

'nu sult ir nimmer verjehen 
des von uns zwein ist beschehen. 
würde ez dem abte kunt, 
man taete uns beiden sä zestunt 
den vil grimmeclichen tot.' 165 

vil tiure si im daz gebot 
daz erz geseite nimmer man. 
daz lobt er und gie si von dan 
an ir heimliche. 

ir muot was fröudenriche 170 

daz si was dannän komen unt dar 
daz ir niemen wart gewar. 
Dö si kam an ir gemach, 
dar nach vil schiere daz geschah 
daz üf begunde gen der tac. 175 

dar nach ouch vil unlange lac 
der abbet und der münich da. 
si schuofen ir dinc iesä 
durch daz si wären komen dar. 

fehlt C. 151. doch C. 152. guten fugen C. 154. spiln B. 

155. das geosel C. brät B. 156. in des d. C. 158. tribea 

si C. 159. 160. Das si des daucht es wer tak. Si stunt uf unde sprach 
Welt ir haben mer sulchen gemach C. 161. So s. ir n. man v. C. 
162. Was under uns beiden ist gesch. C. 163. Vnd w. C. bekant C. 
164. Er tet C. t8t uns beide sam B. sazehant C. 165. Nicht 

wen d. grimmigen C. 166. verbot C. 167— 173 fehlen C. 168. 
si fehlt B. 174. hie so seh. C. 175. Vnder des gie uf d. t. C. 
176. Der apt ouch nicht lenger 1. C. 177. Er stund uf u. schuf 

sines klosters dinch C. 178. Er u. der selbe iungelinch C. 179. 
Dar umbe si komen d. C. 

(16 si daz gescbuofen gar, 180 

zehant si wider heim riten. 

die klösterliute niht vermiten, 

dd si heim wären komen, 

der junge münech wart her genomen 

unde fragten in zehant 185 

wie im geviele daz lant. 

dö begande er in verjehen 

daz er wol baete gesehen 

vil dinge in dem lande 

des er 6 niht erkande. 190 

des gelachten si vil, 

sin rede was ir aller spil. 

iedoch pflac er der kündekeit 

daz ir keinem wart geseit 

wie im des nabtes üf der vart 195 

diu junge gans zuo teil wart. 

daz hal er sere, als si in hiez; 

nieman er daz wizzen liez. 
Nu was ez vor der höcbzit 

diu in dem winter Itt 200 

und wihennaht ist genant. 

der abt besante zehant 

keiner unde koche. 

er sprach 'uns näht ein woche 

daz wir singen müezen unde lesen. 205 

nü sult ir herren flizic wesen 

daz ir uns ein Wirtschaft geben t. 

so die liute mit arbeit lebent, 

sol man ir pflegen deste baz.' 

die herren lobten alle daz. 210 

Der junge münech sluont ouch da bi. 
181. Si sazeo uf u. riten C. 184. w. vernomen C. 185. Si 

begonden in vragen vil C. 186—191 fehlen C. 194. D. er 

nimant nicht enseit C. 197. 198/e/i/en C. 199. Ditz geschach 

vor einer h. C. 200. D. noch C. 201. V. die winacbte sint g. C. 
202. D. apte sieb besant C. 203. Beide k. u. koch C. 204. ne- 
beot C. 205. m. vil s. n. 1. C. 206. in der herren B, ir alle C. 
207. Vnd schalt vns e. w. geben C. 208. Die wile d. 1. in a. le- 

ben C. 209. So sol B. Das man ir pflege C. 211. ouch 

'sit daz iuwer wille si, 

daz wir vollez ampt stillen hdn, 

so sult ir nimmer verlan 

miig ez an iuwere staten sin, 215 

ir schaffet, lieber herre min, 

daz ie dem man ein gans werde: 

so geschach üf dirre erde 

nie dekeirien Hüten baz.' 

der abbet vicnc der rede haz : 220 

er hiez in swigen. daz geschach. 

dar nach er aber schiere sprach 

'gense daz ist ein Wirtschaft, 

ob aller Wirtschaft ein überkraft 

die in der werlt ieman gewan.' 225 

der abt sprach zuo dem jungen man 

'bruoder, tuot die rede hin. 

wa habet ir iuwern sin 

und iuwer witze hin getan? 

nu müget ir iuch doch wol verstau 230 

daz wir niht Fleisches ezzen. 

ich will mich des vermezzen, 

ir müzzet der rede buoze enpfau.' 

er hiez in balde dannen gän. 

des getorste der münech läzen niht. 235 

er sprach iedoch 'swaz mir geschult, 

gense, der die möhte bin, 

waren guot und wolgetän.' 

hie mite wart er hin vertriben. 

die andern alle da beliben 240 

und schuofen umbe ir lipnar. 

fi-hlt B. 212. er sprach BC. daz fehlt C. 213. ir — wel- 
let C. 214. immer C. 218. so wart v. der e. B. 219. kein B. 
220. Der r. gevie d. apte h. C. 221-221 fehlen C. 227. Eya 

br. C. 228. wa hin B. we wa tet ir C. 229. oder C. 230. 
Selber m. ir e. v. C. 231. fleisch C. 233. buz dar umbe e. C. 
234. gen hin dan C. 235. D. torst er verl. n. C. 230. Iedoch 

spr. er C. 237. wer C. Gut weren g. d. sie mac h. B. 238. wa- 
ren fehlt B. Die w. miuuenclich getan Gense und iunge genselin 
Mugen wol gute spise sin C. 239. Der ivnge muncli w. do v. C. 
210. allen a. do C. 

dar nach satzten si gar 

beide ir singen unde ir lesen, 

wer des meister solte wesen. 

dö daz allez wart gesät, 245 

der abbet im gewinnen bat 

aber disen jungen man. 

er fuorte in von den liuten dan 

an sine heimliche. 

er bat in flizicliche 250 

daz er im verjaebe 

wä von diu rede geschähe 

daz er der gense begerte. 

der münech in des gewerte. 

dö er s6 tiure wart gemant, 255 

so verjaeh er im zebant 

reht der gense wärheit, 

als ich iu 6 bin geseit, 

wie er die gans hin under Iie 

und sich die näht mit ir begie. 260 

dd daz der abbet bevant, 

trüreclicb er sprach zebant 

'leider mir, du bist betrogen: 

ich hän dich selbe verlogen. 

crfide mich, ez was ein wip. 265 

din vil sinneloser lip 

der ist wiben bi gelegen. 

ich solte din baz hän gepflegen, 

so haete ich rehte getan.' 

buoze hiez er in empfän. 270 

242. Dar umbe si waren komen dar C. 243. Vnd umb ir s. v. 

urab C. 245. allesamt geschach C. gesagt B. 246. Der apt 

zu einem manch sprach C. 247. Bringet mir den C. 248. Den 

f. er verre bind. C. 250. beswert in tougenl. C. 251. Er 

sprach na sagt an C. 252. Von wem die rede quam C. 253. Das 
du der gans hast begert C. 254. D. junge m. in do gewert Den 

apt alles des er an in gert C. 257 260. Wie im des nacbtes vf 

der vart Die junge gans ze tail wart C. 261. Als is dem abte wart 
bekant C. 263. ir sint B. 264. f selbe B. uberlogen C. 266. 
fwer B. 267. D. hat bi wiben B. 268. tfwer B. 270. be- 

stan C. 

daz geschach nach silier bete. 

doch wa;n ich er im unreht tete: 

wan waz er sünden da gewan, 

da was der abbet schuldec an. 

haete er im die wärheit 275 

rehte und äne spot geseit, 

er hxte sich lihte baz behuot. 

spot und lüge ist selten guot: 

si sint sünde und ouch unere. 

waz sol ich da von sagen mere 280 

denne ich han alhie getan? 

ez ist min gloube und hän den wän 

daz ze Swäben noch der manche si 

vil lihte zwene oder dri 

die diu wip erkennenl baz. 285 

gedienten die ir meister baz, 

die büezen ouch, daz ist min rät. 

hie mite die rede ein ende hat. 

271—274. Die laist er'nach s. gebot Esen solt im doch sin kein spot 
C. 275. Wan h. C. 276. Vngelogeo u. B. 277. So het er 

sich b. b. C. 278. Liegen n. tricgen C. 279. Is ist C. doch 
B: fehlt C. an ere B. 2S0. W. inac ich ev s. C. 281. 282 
fehlen C. 283. Das noch zv Drahon si C. 284. Zw. mnnch o. 

d. C. 285. din] ouch C. 286. Verdienent die irs apte haz C. 

287. Die werben vmb. ir hvlde daz ist min r. C. 288. daz mer C. 

